جمهور باشقانی رجب طیب اردوغان کئچن هفته کویت امیری شیخ صباح الاحمد الجابر الصباحین وفاتی ایله علاقه‌دار بو اؤلکه‌یه باش ساغلیغی زیارتی رئاللاشدیریب.
جمهور باشقانی رجب طیب اردوغان، خصوصی طیاره "تور" ایله تورکیه واختی ایله ساعات 12:15-ده کویته ائنیب.
جمهور باشقانی اردوغان کویت امیرلیک هاوا لیمانیندا بو اؤلکه‌نین امیری شیخ نواف الاحمد الجابر الصباح، امیرلیک دیوانی ناظیری شیخ علی جراح الصباح، کویت امیرلیک پروتوکولو دیرئکتورو خالد ال عبدالله الصباح، تورکیه-‌نین کویت سفیری عایشه هلال سایان کویتاک و دیگر رسمی شخص‌لر قارشیلاییب‌لار.
کئچن هفته شیخ صباح الاحمد الجابر الصباحین وفاتیندان سونرا وظیفه‌یه گلن کویت امیری شیخ نواف الاحمد الجابر الصباح ایله گؤروش کئچیرن اردوغان باش ساغلیغی وئریب.
جمهور باشقانی اردوغان داها سونرا قطره گئتمک اوچون کویت-دن آیریلیب.
